Noakes is soos Molefe, sê Pierre de Vos | Netwerk24
Pierre de Vos se twiet.
Die dieetdokter prof. Tim Noakes is met nóg een van sy oudkollegas van die Universiteit van Kaapstad haaks nadat 'n professor by die regsfakulteit hom met die Guptas vergelyk het en beskryf het as die "Brian Molefe van diëte".
Prof. Pierre de Vos, 'n bekende kommentator oor grondwetlike sake, het verlede Sondag, nadat Rapport berig het dat Noakes in trane was tydens die bekendstelling van sy boek in Johannesburg, 'n foto van dié berig getwiet met die boodskap: "Tim Noakes, die Brian Molefe van diëte . . ."
De Vos se twiet is skynbaar 'n verwysing na Brian Molefe, voormalige uitvoerende hoof van Eskom, wat verlede jaar by 'n mediakonferensie in trane was ná die bekendstelling van die voormalige openbare beskermer, Thuli Madonsela, se staatskapingsverslag.